Beheerliggaam - Hoerskool Hopefield
~ Beheerliggaam ~
Hoërskool Hopefield se Beheerliggaam
Die Beheerliggaam se verantwoordelikheid is om saam met die skoolbestuur te verseker dat goeie kwaliteit opvoeding gehandhaaf word.
Die skoolhoof is verantwoordelik vir die daaglikse bestuur; die Beheerliggam besluit op die skool se strategie, doelwitte en beleide. Die Beheerliggaam moet ook 'n duidelike visie en etos bepaal. Hulle hou die skoolhoof aanspreeklik vir die skool se onderwysresultate, leerlinge se welstand en die deurlopende prestasiebestuur van onderwyspersoneel. Die Beheerliggaam het ook 'n finansiële toesigrol om te verseker dat fondse toepaslik aangewend word.
Dis duidelik dat hierdie rol uiters belangrik is en dat 'n Beheerliggam 'n kritiese suksesfaktor in die toekoms van 'n skool is. Hoërskool Hopefield is gelukkig om 'n hoogs gekwalifiseerde, ervare en toegewyde span van leerlingouers uit die Weskusgebied op die Beheerliggaam te hê.
Lees die jongste Beheerliggaamjaarverslag hier...
Voorsitter & Voorsitter: Finansiële Komitee - Calla Reynolds
Calla het grootgeword op 'n plaas in die Koue Bokkeveld en het in 1991 in Ceres gematrikuleer, waarna hy n Diploma in Elektroniese Ingenieurswese aan die Kaapse Tegnikon behaal het. In 1995 het hy by Transnet in Saldanha begin werk en aangebly vir 15 jaar.
In 2014 voltooi hy sy MDP ('n mini-MBA) deur UNISA en begin toe sy eie besigheid (CTS).
Hy is getroud met Liezel en is geseën met 2 kinders, Jano in Gr 8 en Mieke in Gr 6.
Ondervoorsitter - Jaco Slabber
Jaco het 'n BSc Landbougraad (US).
Jaco is die ondervoorsitter van die HSH-Beheerliggaam. As die ouer van 4 HSH-leerlinge, is Jaco uiters toegewyd om seker te maak dat die skool die heel beste resultate moontlik lewer.
Hy boer op die plaas Leliefontein buite Hopefield.
Jaco het sy hele skoolloopbaan by HSH en in Huis Walterskoshuis deurgebring.
Hy geniet dit om ou geboue te restoureer wanneer hy tyd het en is 'n passievolle sportondersteuner.
Allan het sy onderwyskwalifikasie te Athlone Training College in Paarl verwerf (1984) en het verder ook sy kwalifikasie in Skoolleierskap & Bestuur aan die Universiteit van Kaapstad behaal (2009).
Hy woon al sedert 1963 in Velddrif waar hy grootgeword het en hy was vir 35 jaar 'n laerskool onderwyser (17 daarvan as die prinsipaal van Panorama Primere skool op Vredenburg). Hy is steeds passivol oor die professie.
Hy glo aan 'n waardegedrewe aanslag en sy gunsteling waardes is integriteit, toewyding en harde werk. Sy lewensdoel is om tot eer van God te lewe.
Marilize het 'n Nasionale Diploma in Openbare Verhoudingsbestuur en werk voltyds as 'n Geleentheids- en Openbare Verhoudings-Bestuurder vir SADA.
Sy bestuur ook haar eie Openbare Verhoudinge Konsultasie-besigheid en dien as 'n eksterne moderator by CPUT vir finale-jaar studente in Openbare Verhoudingsbestuur.
Sy is die trotse ouer van 'n HSH-leerling wat ook in die koshuis tuisgaan, en haar dogter was 'n 2019 HSH matrikulant.
Marilise ondersteun die omgewing waarin haar kinders grootword met 'n passie. Sy geniet dit om saam met haar familie te kampeer en om te lees.
Jurgens Schreuder - Koshuisportefeulje
Jurgens het sy HOD diploma voltooi aan die ou NKP en is reeds dekades in die onderwys.
Hy is baie lief vir sport en hou ook baie van tuine uitlê, "rustic" houtwerk doen, visvang en die buitelewe.
Hy wil graag 'n waardevolle bydrae by tot HSH en in die breër gemeenskap lewer; hy het 'n baie groot hart vir kinders.
Wehan bied sterk strategiese en operasionele leiding aan HSH. Hy het 'n B.Ed (Hons) in Opvoedkundige Bestuur en dekades se onderwysondervinding (waarvan hy reeds 10 jaar as Hoof dien).
Jacques spog met 'n B.Sc (Rekenaarwetenskap en Wiskunde); B.Sc (Hons) in Rekenaarwetenskap; HOD & B.Ed (Hons) plus dekades se onderwysondervinding waarvan hy al 6 jaar as Onderhoof dien. Hy bied 'n unieke stel vaardighede aan HSH.
Jean is al vir 11 jaar 'n opvoeder by HSH. Hy was self ook 'n leerder van Hoërskool Hopefield vanaf Graad R tot Graad 12 en daarom is hy absoluut lojaal teenoor HSH en sal net die beste gee vir sy skool.
Hy is verantwoordelik vir Graad 10 tot Graad 12 Wiskunde en Graad 9 Natuurwetenskappe by die skool. Jean is ook die vakhoof vir Wiskunde en Natuurwetenskappe. Hy is ook baie betrokke by die handhawing van dissipline in die skool en die netheid van die leerders. Buite die klaskamer is hy die afrigter van die skool se o/19A rugbyspan en rig ook atletiek af. Hy is ook verantwoordelik vir die skool se IT.
Sy belangstellings is hoofsaaklik rugby en die voortuitgang van sy skool, HSH. Hy is baie lief vir kinders en glo in die holistiese ontwikkeling van leerders en spelers sodat hulle die nodige vaardighede en regte gesindheid het om die lewe aan te pak na hulle skoolloopbaan.
Nelius het 'n B.Ed (Hons) en 13 jaar se onderwyservaring.
Hy is die Laerskool Departementshoof wat verantwoordelik is vir die akademiese -, sport- en kultuurbelange van die laerskool. Hy gee Wiskunde vir Graad 5 en 6 en Wetenskap vir Graad 6 en 7. Hy help met die afrig van krieket en rugby.
Hy geniet dit om tegnologie aan te wend as deel van sy onderrigmetode en is ook die LOOM-komitee verteenwoordiger op die SBL: die komitee wat verantwoordelik is vir alle aankope en verspreiding van onderrigmateriaal in beide die laer- en hoërskool.
Sy is verantwoordelik vir sosiale en kultuuraktiwiteite by die skool wat insluit: Meneer en Mejuffrou HSH, Interskole en Big Brag, HSH's Got Talent, Varia, Eisteddfod en Aandskool. Sy is in beheer van die laerskool VRL. Sy gee Afrikaans, Engels, Geografie en SW. Buite die klaskamer behartig sy die dramaklub en rig netbal af.
Sy glo dat almal uniek is en dis baie belangrik dat almal verteenwoordig moet word, dus is sy bly om die damespersoneel en dogters op die SBL te verteenwoordig.
Thomas is 'n priester by All Saints Hopefield. Hy beskik oor 'n BA (Mus) HOD graad en is tans besig met 'n BTh (Teologie) graad te TEEC.
Hy het in 2007 by die Noordkaapse Onderwysdepartement aangesluit as Senior Onderwysspesialis vir Kuns en Kultuur. Hy het van tyd to tyd gehelp met die opleiding van Beheerliggame en was ook self deel van die Skoolbeheerliggaam by Springbok Laerskool en Namaqualand Hoerskool vir verskeie jare.
Hy is die trotse pa van 2 seuns - die oudste het by HSH gematrikuleer in 2019 en die jongste is nou in Graad 8.
Sekretaresse - Arina Hanekom
Arina het haar hele skoolloopbaan by HSH deurgebring en was 'n koshuisganger te Huis Eureka. Sy het in 1988 gematrikuleer. Sy beskik oor 'n Diploma in Openbare Betrekkinge.
Arina het haar loopbaan in die Nasionale Weermag begin as 'n lid van Militêre Intelligensie in Pretoria, waarna sy die Kommunikasie en Openbare Betrekkinge Offisier te die Militêre Akademie in Saldanha geword het. Hierna het sy as konferensiebestuurder in 'n Weskus Gastehuis gewerk voordat sy nasionale geleenthede en promosies bestuur het by 'n Geleentheidsmaatskappy.
Haar seun is in Graad 7. Sy geniet dit om te lees en is 'n passievolle kok en bakker.
Anneke het 'n N6 (Educare) en N5 (Openbare Verhoudings). Sy is reeds 16 jaar in bemarking en die gasvryheidsbedryf betrokke en werk al verskeie jare by HSH.
Hennie Smit beskik oor 'n PhD in Geografie. Hy is in die onderwysberoep sedert 1988, en is tans 'n mede-professor in Militêre Geografie aan die Universiteit Stellenbosch in Saldanha.
In 2017 is Hennie aangewys as die President van die Internasionale Assosiasie vir Militêre Geo-Wetenskappe en in 2020 het hy die Geologiese Vereniging van Suid-Afrika se goue medalje verower vir sy bydrae tot Geografie in Suid Afrika.
Hennie is die trotse pa van Sumari (Graad 10). Aangesien opvoeding sy roeping en passie is, wil hy verseker dat HSH die Weskusskool van keuse bly.
Elaine is 'n ouer en entoesiastiese ondersteuner van HSH. 'n Boorling van die Kaap wat al 21 jaar in Langebaan woon saam met haar man, Danie, en 2 kinders.
Haar ervaring as bemarkingskonsultant in die korporatiewe veld is 'n waardevolle toevoeging tot die loods van nuwe projekte asook Klub 160.
Sy is 'n kreatiewe, gemaklike persoon met 'n liefde vir mense en kinders. Sy is passievol om 'n verskil te help maak in elke HSH leerder se lewe.